hu de hu hu hu hu hu hu en hu eo hu hu en hbs_lat hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu de de en hu hu hu hu hu hu hu hu hu hu hu hu en
Hírnévmenedzsment, a reputáció mérése és kockázatai – CCO Magazin
Szakmai konferencia cégvezetők és kommunikációs vezetők részére
Budapest, 2010. május 14. Magyar Telekom székház (1013 Budapest, Krisztina körút 55.)
9.00 – 9.30 Érkezés, regisztráció
9.30 – 9.40 Megnyitó, köszöntő Lakatos Zsófia, MPRSZ alelnöke
9.40 – 10.10 Never ending… update Előadó: Dr. Varga Mihály, csoport kommunikációs igazgató, Magyar Telekom
Korunk új kihívásai és a felgyorsuló környezeti változások, a Social Média térhódításával átírják a PR szakma korábbi rutinjait és standardjait: folytonos megújításra, frissítésre kényszerítik a vállalati kommunikáció vezetését, a válságkom­mu­nikációtól a sajtókapcsolatokig.
10.10 – 11.00 A szervezet hírneve – Hírnévmenedzsment Előadó: Dr. Szeles Péter, tanácsadó, docens, BGF
A vállalkozások legértékesebb vagyontárgya ma gazdátlan: a kutya sem vigyáz rá. Kutyás, fegyveres őrök őrzik, védik az épületeket, a gépeket, az irodákat, de a legfontosabbra senki nem vigyáz. Holott ez ma már a cégérték 85%-át teszi ki.
11.00 – 11.30 A márkaértékelés módszertana Előadó: Sager Eszter, menedzser, PriceWaterhouseCoopers
A pénzügyi, számviteli és vagyonértékelő folyamatok, a mérés és értékelés módszertana egyre fogékonyabb az immateriális vagyontárgyak iránt is. A pénzben kifejezhető érték a menedzsment számára is felértékeli az olyan, korábban homályos kategóriákat is, mint goodwill, márka, hírnév.
11.30 – 11.50 A hírnév mérése és értékelése a kutató szemével Előadó: Varga Zsolt, ügyvezető igazgató, e-Benchmark
Mérhető-e és hogyan a vállalat hírneve? A nemzetközi szervezetek témafejlesztései és útmutatásai alapján, a világ ma legfejlettebb módszertanán alapuló hazai mérési technika készen áll a hazai vállalatok alkalmazására.
11.50 – 12.30 Büfé ebéd
12.30 – 13.30 Hírnév-kockázatok azonosítása és mérhetőségük Előadó: Gyulai Rozália, Compliance Officer, Pfizer Gyógyszerkereskedelmi Kft.
Az elhúzódó világgazdasági válság elsősorban a nemzetközi pénzvilág szereplőit tanította meg a kockázatok fontosságára, de azonosításuk, értékelésük és tudatos kezelésük ma már minden vállalkozás mindennapi tevékenységévé válhat.
13.30 – 14.00 A vállalati hírnév online kihívásai  Előadó: Siska Mátyás, online szakértő, Merlin Communications
A Social Media terjedése és társadalmiasulása újra írja a kommunikációs munka forgatókönyveit, de – minden jel szerint – a hírnév védelmének, újraépítésének, a válságok kezelésének, az érdekgazda kapcsolatok menedzselésének történelmét is.
14.00 – 14.30 A vállalati hírnév és a CSR gyakorlat Előadó: Fertetics Mandy, ügyvezető igazgató, vezető tanácsadó, Alternate
A társadalmi felelősségvállalás ma már ’divat’, egyre terjedő valóság Magyarországon is. A
népszerűség okán természetszerűleg kialakuló álságos gyakorlatok növelik a hitelesítés iránti igényeket, és a jó vagy legjobb gyakorlatok a hírnév fejlesztésének közvetlen hajtóerőivé válnak.
14.30 – 15.00 Kávészünet
15.00 – 15.30 CSR és vállalati hírnévmenedzsment a gyakorlatban  Előadó: Berzsenyi Márta,HR-menedzser, KPMG
Mindenki számára egyértelmű, hogy a társadalmilag és környezetileg felelős vállalati magatartás szorosan összefügg a vállalat hírnevével. A felelős működés, a felelős munkáltató, az etikus és fenntartható üzletvitel a holnap üzleti sikerének mai záloga.
15.30 – 16.15 Paradigmaváltás a PR szakmában: Régi PR vs. Új PR Előadó: Dr. Szeles Péter, docens, BGF
A PR szakma dinamikus fejlődése mára újradefiniálja e két betű tartalmát. Új célok, új eszközök, új módszerek, új kihívások jellemzik már ma is a public rela­tions gyakorlatát, de a jövőre nézve mindez fokozottan igazzá válik. A tömegtájékoztatási eszközöktől és a média nyilvánosságtól a menedzsment funkció és stratégiai tanácsadás felé.
16.15 – 16.45 Kérdések és válaszok
kb. 17.00 Zárszó, a konferencia bezárása  Előadó: Lakatos Zsófia, ügyvezető igazgató, Hill & Knowlton
Részvételi díj: A MPRSZ teljes jogú tagjainak és jogi tagjainak a részvétel díjmentes, de előzetes
Mindenki másnak a részvételi díj: 40.000,- Ft + Áfa/fő. A konferencia-részvételre jelentkezni lehet az MPRSZ titkárságán mprsz@mprsz.hu
A konferencián cégszerűen regisztráló és megjelenő vállalkozások (cégvezető és kommunikáci­ós vezető együttesen) rendkívüli ajándékban részesülnek: a cégük hírnevének ingyenes mérésé­ben!
Az e-benchmark és a MPRSZ együttműködésének eredményeként a nemzetközi standardok sze­rint
kifejlesztett hazai mérőrendszer a téma nemzetközi szaktekintélyének, a “Reputation Re­siliency” (Hírnév rugalmasság) kidolgozójának, Schreiber professzornak az útmutatásait és hír­név-értelmezését, valamint a Reputation Institute továbbfejlesztett és publikált mérőrendsze­rének 7 dimenziós modelljét (2008) veszi alapul, és ezzel a legkorszerűbb, valódi és hiteles szakmai megoldást jelent mind a cégvezetők, mind a PR-vezetők számára.
1087 Budapest, Kerepesi út 29/B. V. ép. I. em. 17.
Telefon: +36 (30) 277-7733  mprsz@mprsz.hu
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin